അടൂര് ഡിപ്പോയില് ബസുകള് റെഡി, പക്ഷേ.. : എങ്ങനെ തുടങ്ങും എന്നുതുടങ്ങും ? അടൂര് : കെ. എസ്. ആര്. ടി. സിയിലെ ഡ്രൈവര്മാരുടെയും കണ്ടക്ടര്മാരുടെയും പൊതുസ്ഥലംമാറ്റം യൂണിയനുകളുടെ പ്രതിഷേധത്തെ തുടര്ന്ന് റദ്ദുചെയ്തതോടെ അടൂര് ഡിപ്പോയില് നിന്ന് മൂന്ന് സര്വീസുകള് തുടങ്ങുന്നത് പ്രതിസന്ധിയിലായി. അടൂര് കോഴിക്കോട്, അടൂര് ഗുരുവായൂര്, അടൂര് പാലക്കാട് സര്വീസുകള് ആരംഭിക്കാണ് മൂന്ന് സൂപ്പര് ഫാസ്റ്റ് ബസുകള് അനുവദിച്ചത്. ഗതാഗത വകുപ്പ് മന്ത്രി ആഗസ്റ്റ് 31 ന് നടത്തിയ ഡിപ്പോ സന്ദര്ശത്തിന്റെ അടിസ്ഥാനത്തിലായിരുന്നു നടപടി. മതിയായ ജീവനക്കാരെയും ആവശ്യമായ ബസുകളും അനുവദിച്ച് രണ്ടാഴ്ചയ്ക്കുള്ളില് സര്വീസ് ആരംഭിക്കുമെന്ന് ഡെപ്യൂട്ടി സ്പീക്കര് ചിറ്റയം ഗോപകുമാറിനും എല്. ഡി. എഫിലെ വിവിധ രാഷ്ട്രീയ പാര്ട്ടികളുടെ ഉന്നത നേതാക്കള്ക്കും മന്ത്രി ഉറപ്പുനല്കിയാണ് മടങ്ങിയത്. തുടര്ന്ന് സെപ്തംബര് 11 ന് രണ്ടും 12 ന് ഒന്നും സൂപ്പര്ഫാസ്റ്റ് ബസുകള് സര്വീസുകള് നടത്തുന്നതിനായി എത്തിച്ചു. ജീവനക്കാരുടെ പൊതുസ്ഥലം മാറ്റത്തിനൊപ്പം 11 ഡ്രൈവര്മാരെയും 8 കണ്ടക്ടര്മാരെയും വിവിധ ഡിപ്പോകളില് നിന്നായി നിയമിച്ചുകൊണ്ടും ഉത്തരവായി. ഇവര് ഡ്യൂട്ടിയില് പ്രവേശിക്കുന്ന മുറയ്ക്ക് ഇൗ സര്വീസുകള് ആരംഭിക്കുന്നതിനുള്ള നീക്കങ്ങള് ഡിപ്പോ തലത്തില് നടത്തിവരുന്നതിനിടെയാണ് വിവിധ യൂണിയനുകളുടെ പ്രതിഷേധത്തെ തുടര്ന്ന് പൊതുസ്ഥലമാറ്റം കഴിഞ്ഞ ദിവസം റദ്ദുചെയ്തത്. നേരത്തെ നടത്തിവന്ന അടൂര് കോഴിക്കോട്, അടൂര് ഗുരുവായൂര് സര്വീസുകള് പുനരാംഭിക്കുന്നതിനൊപ്പം പുതിയതായി ഡിപ്പോയ്ക്ക് അനുവദിച്ച അടൂര് പാലക്കാട് സൂപ്പര്ഫാസ്റ്റ് സര്വീസുകള് ആരംഭിക്കുന്നതിനാണ് ഇതോടെ തടസമായത്.യാതൊരു മാനദണ്ഡവും പാലിക്കാതെ ജീവനക്കാരെ സ്ഥലംമാറ്രിയതാണ് യൂണിയനുകളുടെ ശക്തമായ എതിര്പ്പിന് വഴിതെളിച്ചത്. അടൂര് ഡിപ്പോയിലേക്ക് സ്ഥലംമാറ്റം നല്കിയവരില് പലരും തൊടുപുഴ, മൂലമറ്റം, ആറ്റിങ്ങല് ഡിപ്പോകളില് നിന്നുള്ളവരാണ്. ഇവരില് പലര്ക്കും ഡ്യൂട്ടി അവസാനിച്ചാല് വീടുകളിലേക്ക് രാത്രികാലങ്ങളില് പോകുന്നത് ബുദ്ധിമുട്ടാകും. മതിയായ താമസ സൗകര്യം പല ഡിപ്പോകളിലുമില്ല. ഇതാണ് ജീവനക്കാരുടെ പ്രതിഷേധത്തിന് ഇടയാക്കിയത്. അനുവദിച്ച സര്വീസുകള് എന്ന് ആരംഭിക്കുമെന്നതില് യാതൊരു വ്യക്തതയുമില്ല. അനുവദിച്ചത് 3 ബസ് സര്വീസുകള് അടൂര് കോഴിക്കോട്, അടൂര് ഗുരുവായൂര്, അടൂര് പാലക്കാട് ഡ്രൈവര്മാരുടെയും കണ്ടക്ടര്മാരുടെയും സ്ഥലംമാറ്റം റദ്ദുചെയ്തതോടെ പ്രതിസന്ധി